Boek: Fliekboffin se gids vir die klaskamerLeon van Nierop Hoe gemaak wanneer jy rolprentstudie as ŉ genre in jou klas moet behandel? Leon van Nierop se jongste boek, Druk speel, is spesiaal geskryf om onderwysers te help om die hoe en wat van rolprentontleding beter te kan verstaan. Nie net help rolprentstudie met leerders se verbetering van visuele geletterdheid nie, maar dit bevorder ook kritiese denke. Volkleurfoto’s van Suid-Afrikaanse rolprente word gebruik om filmiese aspekte te verduidelik. In Druk speel word nog aspekte soos verskillende vorme van flieks, kamerawerk, redigering, kostuums en grimering, musiek en klank, en hoe om resensies te skryf, bespreek. Van Nierop is ŉ bekroonde skrywer wat reeds 26 romans geskryf het, asook verskeie radiovervolgverhale, TV-reekse en dramas, ŉ kabaret, bindingstekste vir musiekopvoerings, rolprentdraaiboeke, rubrieke, boek- en rolprentresensies, kortverhale en akademiese werke. Van sy bekendste TV-reekse sluit Ballade vir ŉ enkeling en Wolwedans in die skemer, wat ook baie suksesvol op die rolprentkringloop vertoon is, in. Hy het die kykNET-sepie Villa Rosa en die trefferradioverhaal Stralerjakkers geskep. Van sy bekendste romans is Plesierengel, Adrenalien, Sielsmokkelaar en Verklikker. Vuurvreter was ŉ finalis in die ATKV-prys vir spanningsromans in 2011. Van Nierop was byna vier jaar hoof van die Filmskool by TUT in Pretoria en spesiale professor in filmstudie. Hy werk tans aan sy volgende draaiboek. Uitgewer: Lapa Uitgewers Prys: R280,00* *Prys onderworpe aan verandering Koop die boek by Graffiti Boeke